
SENYORS. 


uMPL·iNT ab la molt laudable costum que se¬ 
gueix la Associació Catalanista d’ Excursions 
Científicas, de honorar cada any a un dels 
fills de la nostra Catalunya, y que !i hagin 
donat glòria en lo florit camp del excursio¬ 
nisme, camp tan grandiós puig que compren totas las 
cicncias, vinch jo avuy à fer sentir ma pobra veu desde 
aqueix honrós sitial per fervos coneixer la biografia d' un 
verdader geni geogràfich,de un modest sabi, tan sabi com 
olvidat en aqueix pobre país, més amich de cantar las 
glorias de V espasa qmé las de la ploma, de glorificar las 
aventuras d' Hernan Cortés, Pizarro y Balboa, que las 
espedicions científicas de Jaume Ferrer, Jorje Juan, Ulloa 
y Mazarredo. Me referesch al Rnt. P. Fra Agustí Cane- 
llas, trinitari calsat, lector jubilat d’arts y teologia, soci 
y censor de la Real Acadèmia de ciencias naturals y arts 
de Barcelona, primer mestre y director cie V escola de 
Nautica del Real Consulat de Comers de Catalunya, etc. 

Sensible es que aqueix treball biografich tan important 
per ser de una de las glorias catalanas, hagi hagut de ve¬ 
nir à confiarse a ma modesta ploma, tan prosaica, tan 

falta de aqueixas galanuras literarias que cautivan al au¬ 
ditori y r interesau molt mes à coneixer la biografia de 
Ja persona de que ’s parla. May hauria jo tingut la pre¬ 
tensió d’ admetre tan espinós com honrós encarrech co¬ 
neixent mas petitas forsas, si no s’ hagués tractat d’ una 
glòria de la meva carrera, de un sabi marino cual nom es 
conegut encara avuy per tots los oficials de la Armada y 
marina mercant, buscantse ab interès exemplars del seu 
tractat de Astronomia Nautica, que felis se pot contar qui 
’n pot arreplejar un, tan escassejan. Gom à deixeple de la 
Escola Nautica de la cual fou Director Fra Ganellas y 
com admirador seu, vaig admetre V encarrech de escriu¬ 
re la sua biografia, que ’m donà la nostra Junta Directi¬ 
va, demanantvos la mes gran condescendència per lo desa- 
linyàt de mon escrit, ahont sols podreu veurer la mes 
gran bona voluntad y demostració de respecte y admira¬ 
ció per lo il·lustre frare-marino. 

En los llibres parroquials del petit poblet anomenat 
vulgarment Alpens siguent lo seu verdader nom Sta. Ma¬ 
ria dels Pens, en la provincià de Barcelona, se trova: que 
M dia 23 de Juny del any lyóS, lo vicari Rnt. Nicolau 
Vila va batejar un noy al cual se li posaren los noms de 
Agustí, Damià y Joseph, fill de legitim matrimoni entre 
Pere Ganellas teixidó de llana y Maria Garrera, havent 
sigut los seus padrins Agustí Bausells teixidó de llana y 
Ana Ganellas, germana del nou batejat. 

Com se veu per aqueix estracte de la féde baptisme, lo 
nostre sabi Ganellas và sortir de molt humil bressol, au- 
mentant aixó 'I merit que té 1’ haver arrivat à encumbrar- 
se à tan gran altura en lo cèrcol cientifich de aquell temps. 

Los seus primers estudis los và cursar à Vich aprobant 
la gramàtica y retòrica, trasladantse despres à nostra Ca¬ 
pital en cual Seminari cursà la filosofia. Peró de jenit viu 
y entussiasta per las ciencias li va impresionar tant la vis¬ 
ta del màr, sa pensa seguint las naus que sortían del port 
ab rumbó à totas las pars del mont và exitar tant sas afi- 
cions d’ excursionista, que del seminari passà à V Escola 






Nautica del Real Consulat, aprobant lasassignaturas de la 
carrera y obtenint lo títol d’ aspirant. 

Arrivats à n’ aqueix punt me trovo confós per falta de 
datos, puig per mes que D. Ramon Muns digué en lo Elo^ 
gi que va fer de Fra Canellas en la Real Acadèmia de Cien- 
cias Naturals y Arts d’ aqueixa ciutat, que obtingué lo tí¬ 
tol de pilot, crech que està equivocat, puig V Escola Nàu¬ 
tica allavoras lo mateix que ara sols podia espedir nom- 
braments d’ aspirants ó alumnos, obtenint los títols de 
pilots mediant examen en una capital de Departament 
m rítim y despres de fets dos viatjes à T Amèrica, y com 
de tots los datos que he pogut recullir sols consta que Fra 
Canellas và fer un viatje à Veracruz, malament podia 
examinarse per obtenir lo títol de pilot; ademes que si ell 
lo hagués tingut ho hauria fet constar en las seuas obras 
ahont se firma ab tots los títols que tenia 

Segons noticias donadas per lo pilot Felip Vidal que 
encara viu avuy à Mataró y fou deixeble d' ell, al retorn 
del viatge à Veracruz va pasar Fra Canellas tan grossa 
tempestat que inspirantli la grandiositat dels elements en 
son furor, un sentiment religiós, coneixent en tan horro- 
ros com admirable cuadro la omnipotencia de Deu, va fer 
promesa de retirarse del mon, consagrantse à la vida del 
claustro. 

No ha sigut ell sol, qui ha seguit aqueix camí inspirat 
per la solitaria vida del mar. Fa sols dos anys que morí 
en Càdiz un altre gran excursionista espanyol lo Pare 
Cuarteroni molt notable pilot qui, despues d' haber ma¬ 
nat barco molt anys, se va fer misionista, recorreguent 
ab lo Sant Cristo à la mà cuasi totas las illas de la Mala- 
sia, y fent molt gran propaganda à favor d’ Espanya en¬ 
tre los indígenas de aquells verges paissos. 

Dominat completament per los sentimens religiosos 
que li inspiraren las tribulacions del seu primer y últim 
viatge à V Amèrica, entrà en la nova ordre dels trinitaris 
calsats, comensant à dedicarse à uns estudis completa¬ 
ment oposats als que fins allavors 1’ havian ocupat. 









Mes las grans inteligencias en tots los camins recullen 
bons fruyts. Acostumat lo Jove neòfit à contemplar 1’ in- 
mensitat del firmament desde las inmensas sòletats del 
mar, son cor s’ enlaira sobre la petitesa d’ aqueix mon, 
ab la llum que li dona la sagrada Teologia, estudiant una 
astronomia més espiritual que la que habia practicat en sa 
curta carrera maritima. Y tant va profundisar en los es¬ 
tudis sagrats que a la volta de pochs anys fou nombrat ' 
per lo dificil lloch, de Lector en Arts y Teologia, dc- 
dicaqtse al mateix temps ab gran erudició à la catedra 
del Esperit Sant. 

Mes, ben abiat va coneixer lo nostre Canellas que las 
matematicas li causavan anyoransa: no tarda molt en co¬ 
neixer que Deu lo tenia destinat à ser més util en lo cèr¬ 
col de las ciencias exactas que en lo de la filosofia; y en 
efecte tornà als seus estimats números que à tan distingit 
puesto lo habian d’ enlairar. 

Desitjant ser uiil à 1’ humanitat, solicità entrar a 1’ Aca¬ 
dèmia de Ciencias naturals y Arts de Barcelona, la que 
r admeté nombrantlo censór de la secció de ciencias en 
22 de Jnny de i8o5. Ab tal motiu lo dia del solemne acte 
de la seva admissió llçgi una molt notable memòria sobre 
un Proyecto de una medida universal sacada de la na- 
iuraleia que per la gran ciència que conté, mcresqué que 
r Acadèmia en sesió del 1 3 de Octubre del mateix any 
acordés feria estampar à costas d’ella. 

En dita memòria fà coneixer la gran importància que té 
l’ adopció d’ una unitat sola, presa de la naturalesa com à 
inmutable, desterrant la perjudicial costum de que cada 
nació, provincià y hasta pobles vehins tingan midas di- 
vcrsas, dificultant las bonas transaccions del comer.s. De¬ 
mostra que aqueixa tan notable idea la tingueren ja los 
egipcis medint un grau de meridià ab tota aquella exacti- 
tut que ’ls hi permetíanjlos instruments d’ aquell temps, 
prenent per unitat de mida la docen-miléssima part, que 
anomenaren devak ó draUb y també gran peu, dividintla 
per las medicions pràcticas en dos meytats que prenguéren 













’i nom dejot'/í petit equivalent al peu de vara de Castella. 
Divuit d’ aqueixos devaks componían lo famós milómetro 
que era lo mareógrafo del Nilo en sas altas y baxas, pro¬ 
nosticant fam lo numero 12, abundancia lo numero 16 y 
estragos lo numero 18. 

400 devakhs componian T estadi igual a la llargada de 
la base de la gran piràmide de Menfis, y finalment 5 oo es* 
tadis feyan la longitud del grau de Meridià igual à 57060 
toesas de París. 

Llarch seria donar comte detallat de la riquesa dedato.s 
que conté tan preciosa memòria digna de figurar en las 
més preciadas bibliotecas cientificas. Despres de fer una 
excursió per tots los segles, donant à coneixer los adelan- 
tos que ’s feyan en la cuestió de midas, arriba à la gran 
medicióde la meridiana decretada per lo gobern de Fran- 
sa en 1792 y encomenada tan acertadamente als dos sa- 
bis Mechain y Delambre. De tots es sapiguda ab més ó 
menos detalls tan trascedental operació compresa entre 
la torre del castell de Montjuich de Barcelona (4i®2i’44”8 
N) y la torre de 1 ’ iglesia de Dunquerque (5i"o2’io”5 N) 
Esplica lo nostre Canellas las operacions que s’ efectua¬ 
ren, discuteix los seus resultats,'admiració per exactitut 
dels sàbis moderns, y per fí donà lo seu resultat de 
551684,72 toesas per tot P arch medit, resultant un achata* 
ment de polo terrestre igual à 1/334. De tal mida va nei- 
.xer là unitat metrò igual à las deu millonéssima part del 
cuadrant de meridià terrestre que Canellas recomana ab 
gran entusiasme à P Acadèmia com à millor unitat de 
rhida, dient que «la claretat en lo comers facilita *1 càl¬ 
cul, dona aptitut à las arts, conformitat à P agricultura, 
sensillés à la geodesia y obra ampla camp à las ciencias.» 
En altre part afegeix «...la navegació clamarà contínua¬ 
ment per aqueixa nova mida, qual universal aceptaçió 
tari aseguraría las sevasderrotasy facilitaria los progresos 
de tan interessant ciència. Una volta admesa aqueixla mi¬ 
da, ja sols serà una P escala per totas las cartas del Uni¬ 
vers per ser los mateixos los cercles meridians en totas 
parts.» 

Entusiasmat lo sabi trinitari per P estudi de un ram de 
ciencias que tan liermós liorísont li oferia, resol dedicarshi 
completament, perfeccionantse per medi de la ensenyansa. 
A tal fí, proposa à la àvans citada Acadèmia, a últims dt 
i 8 o‘ 3 , un projecte d’ ensenyansa pública de cosmografía, 
oferintse a desempenyarla gratuitament, y obtenint un 
brillant resultat per la numerosa concurrència que anava 
à escoltar la seva simpàtica paraula. Al mateix temps 
quedd vacant la càtedra de matemàticas de P Acadèmia, y 
Canellas no Ja dexa escapar, demanant encarregarse d’ 
ella, siguentli concedida la petició. 

Quan mes engolfat estava en la ensenyansa, lo Gobern 
espanyol necessitant de un sabi que pogués posarse al 
costat dels mes afamats estrangers, lo comissionà per ser 
company del gran Mechain, en las dificilíssimas opera¬ 
cions geodésicas encaminadas à determinar la verdadera 
figura de la Terra. Molta glòria fou per Canellas tal dis¬ 
tinció habenthi personas tan científicas en los cossos fa¬ 
cultatius del exercit, anant à buscarlo à ell, humil religiós*, 
axins ell ho comprengué, desempenyant lo seu comés ab 
tot acert y sabjduria y demostrant à P Europa que en aque¬ 
lla derruida Espanya hi brillavan.genis de primer ordre 
com lo nostre Trinitarir Un any passà en companyia dels 
sabis francesos, en las cimas de las mes altas montanyas 
de Catalunya y València, tornant à Barcelona à causa d’ 
haber mort lo sabi Mechain y quedar disolta la comissió. 

Sent ja tan notable lo seu nom, per Real Ordre fou 
nombrat catedràtich de nàutica del Real Consulat de Ca¬ 
talunya en i,8p6. 

Aquest era’l seu centro. Apassionat per la navegació, ell, 
bon geógrafo, y no menos astrònom, se dedicà ab tanta 
passió à P ensenyansa del pilotatge, que ’ls seus alumnos 
li tenian gran veneració, y al contrari de lo que ’s acostu¬ 
ma entre la jovenalla à qui agradan tant las faltas, los 
dexebles de Canellas no li faltavan may, tan agradables 
feya.Ias esplicacions y ab tant amor los tractava. 

Mes de sobte, tant tranquilasy laudables tareas se veje- 

ren trenCüdas per un nou Jlagellum Úéi què caigué sobre 
la pobre Espanya. 

Tots sabeu lo que fou la guerra de la nostra indepen¬ 
dència, no hi ha ningú de nosaltres que no hagi sentit con¬ 
tar ab entusiasme als seus avis, algun fet de tan tità¬ 
nica lluita entre r amor patri del indiciplinat poble y’ls 
servils batallons del gran guerrer del sigle. Fora de lloch 
seria, fér conversa en aquexos moments, de tan glorio¬ 
sa plana de nostra historia; grabada la tenim tots en nos¬ 
tre cor, de memòria la sabem per ensenyaria de nou sem¬ 
pre que convinga. 

Lo politich Napoleon ab son sistema de ferse Seus ab 
falagadpras promesas als homens de valua de nostra pa- 
tria, també posà à proba lo patriotisme de Canellas ab 
honors y distincions, mes lo digne fill de las nOstras mon- 
tanyàs, tenia en sas venas pura sang catalana, y retxassà 
ab indignació lo formar en la fila del coneguts ab lo nom 
de afrancesats. 

Escolteu lo que va deixar escrit, respecte aqueix punt: 

«.enteràt lo gobern intrús de las mevas circunstancias 

y opinió publica, procurà atraurem à son partit, à cual fi 
i me prometé totas las ventatjas que jo podia desitjar, mes 
desenganyat de quant vana era la seva pretensió, y sabent 
que jo sols desitxava reunirme ab los defensors del Rey, 
comensà à tractarme ab rigor y à vigilarme perque no po¬ 
gués sortir de la ciutat. Pero jo Vaig burlar los .seus vigi¬ 
lants, fugint disfressat, encara que ab grún perill en De¬ 
sembre del any 1808.» 

Convensut lo pacífich catedràtich de Nàutica, que los 
llums que Deu nos concedeix los havem de fer servir se¬ 
gons las circunstancias en que ’ns trovem, y creyent que 
los seus coneixements matemàtichs podrian ser de gran 
profit en lo cos de estat-major de las nostras tropas, và 
penjar com se sol dir los hàbits à la figuera, y empunyant 
r espasa se posà al costat del brigadier Rovira. 

Havent arrivat à concernent del general Odonell las 
bfillans operacions de las tropas al mando del citat jefei 








I 


— 10 — 

y ehtefat que "s'debian als consells del nou guerrer, lo 
crida à son camp, nombrantlo ajudant de son cuartel ge¬ 
neral, encarregat de tots los treballs de topografia y obras 
de campanya. Fins a octubre del any 1814 và servir lo 
nostre Canellas tal destino ab lo modest grau de capita 
de guias, demostrant ser valent fins à la temeritat, aixe¬ 
cant pianos entre mitx de las balas enemigas, y deixant 
traballs topografichs de reconegut mérit com los pianos 
de Tarragona, San Feliu de Codinas, Vich y sobre tot lo 
del campament de Buza. 

Va reculür un inmens arsenal de datos, per algun dia 
pogucr portar a cap la idea que tenia de construir una 
carta general de Catalunya, fent itineraris, prenent des¬ 
cripcions geológicas é hidrograficas de las cordilleras dc 
montanyas,plans, congosts, prenent datos estadístichsetc.; 
pero lo que mes va donar celebritat à Canellas siguent la 
admiració dels mateixos enemichs, fou la construcció de 
una plassa forta imponent en V alta y escarpada mon- 
tanya de Buza, que li encomena lo General en gefe y Real 
Junta pera que servís de capital ó centro de operacions^ 
per estar totas las ciutats y vilas a mans dels invassors. 

Las accions de guerra de Vich, Margalef, La Bisbal, 
San Martí y la Salut probaren que lo mateix sabia portar 
los soldats à la victorià, que 'Is alumnos a la càtedra, y lo 
siti de Tarragona proba que la seva ànima era d’ un tremp 
à tota proba. 

Per fí sortí V hermós sol de la redenció per la nostra 
Patria, inundantla ab los daurats raigs de la llibertat, y 
al tancarse lo temple de Jano, va volguer dir que cadascú 
en sa esfera, à copia de molt travall se hayian de curar 
las encara sagnants feridas que havia deixat tan llarga y 
desapiadada lluita. 

Aixis ho va fer Fra Canellas tornant à agafar la plo¬ 
ma al envainar 1 ’ espasa.,. 

Se trovava à Mallorca quan morí lo director de V Es¬ 
cola de Nautica del Real Gonsuj^ de Catalunya, Sr. Don 
Miquel Sainz., y com es natural nuígíl mes adecuat per tal 












destino que Ganellas: axins ho comprengué ’l Gobern 
enviantli tan honrós nombrament. 

En tal destino comensà à escriure un tractat d’ Astro¬ 
nomia Nautica, condolentse de la gran rutina que reinava 
entre ’ls pilots, que molts no sabént 1’ importància de la 
seva posició emprenian llargas navegacions sense aquells 
coneixements indispensables per saberse situar astronòmi¬ 
cament. 

En la primera pàgina de la obra. hi posà la següent 
màxima dedicada als alumnos: nLa meva vida^ la dels 
meus cóJiavegants, y los grands çavgamehts del barco 
que se Uu conjia, dependeixen de la meva apiitut per sa¬ 
ber portar una bona den^ota.^i 

Fér una descripció detallada de aqueixa obra de Fra 
Ganellas, no es del cas, puig si en vritat escassejan los 
exemplars per la venta publica, no obstant se troban en 
varias bibliotecas públicas ahont los aficionats poden fu- 
llejarlas. E’ únich elogi que d' ella faré es dir, que està 
escrita ab una senzillés tan gran, que no cansa gens al 
alumno, condició nesesaria per ’ls llibres d’ ensenyansa y 
per desgracia tan poch seguida avuy, en que Ms autors 
preferexen lluirse ells que no procurà "I bé de las petitas 
inteligencias dels alumnos. 

Sensa anàr mes lluny, si agafém la major part de trac¬ 
tats de Trigonometria Esfèrica trovarem que no hiha cap 
alumno de i5 anys capàs de estudiarlos ab gust, cuant 
menys V entendrels, puig que sembla que ’ls seus autors 
han escrit per personas que ja saben tan interesant ram 
de las Matemàticas, que no per joves que han de comén- 
sar à apéndrelas entrant per la porta. Lo nostra Fra Gane¬ 
llas dona en la seva obra un petit tractat de la Trigonome¬ 
tria Esfèrica tan senzill, tan practich, que es imposible 
no. compendrel à ratlla seguida. Igual sistema de senzillés 
y claretat ha seguit V actual profesor de matemàticas de 
la Escola Nautica D. Joaquim Bonet y Vinyals, home 
molt practich y envellit.en V ensenyansa, en un complert 
tractat de abduas Trigonometrias. 










Ló dia Í 27 de setembre del any 181 5, và presentar la dita 
obra en dos tomos, à la Real Junta deComers, la cual co¬ 
neixent tota r importància que tenia, y molt mes en 
aquells temps en que naixia la nostra marina mercant vis- 
lumbrantse ja la gran altura à que arrivaria, y de la cual 
ne son avuy testimoni .patent los richs pobles de nostra 
costa de llevant, va acordar donaria a V estampa per pre¬ 
mi y honra de son sabi Autor, y profit del alumnos de V 
Escola de Nautica. 

Si sortiren bons pilots de V ensenyantsa y solícits des- 
vcls de Fra Canellàs ho dirà lo següent let que m’ ha 
contat lo mateix protagonista que viu à Mataró. 

L’ any 1819 passà à Cartagena per examinarse à íi d’ 
obtenir lo nombrament de 3 Pilot, V alumno Felix 
Vidal, siguent Major general del Departament lo contra- 
almirant Uriarte, "1 qual presidi ’ls exàmens, y veyent 
que eran tan lluhits los del jove Vidal, li preguntà qui 
havia sigut lo seu professor. Al sentir de resposta 7 Pare 
Canellas, digué: «aquest frare es un sabi que ’n quant à 
Cosmografia à tots nos guanya la proa.» 

Recullint tots los datos y observacions que havia fet 
durant la guerra, escrigué una preciosa memòria sobre 
r utilitat de formar ua .mapa general de^Catalunya, idea 
aqueixa que V afalagava feya temps y que una mort pre¬ 
matura no li va deixar veure cumplida. Aqueixa memòria 
es una verdadera recopilació geogràtica-estadística de Ca¬ 
talunya en aquell temps, y demostra que Fra Canellas ab 
igual maestria manejava la ploma analítica del niatemà- 
tich, que la concisa del militar, la filosòfica del naturalista 
y r elegant del literat. Es la verdadera fotografia de la 
colossal inteligencia de Fra Canellas, puig que en pocas 
pàginas dona certeras toçadas de totas las ciencias. 

Molt minada estava ja la seva salut per tant d' estudi y 
las reliquias que li quedavan de tantas privacions, sustos 
y fatigas de la guerra; quant T Excm. Sr. D. Francisco 
Castanyos capità general del Principat lo nombrà d’ una 
comissió composta del brigadier d’ enginyers D. Joseph 








de Santacruz y 'Is Srs. D Andreu Sanjaume, D. Antoni 
Ladó, y D. Jaume Novellas, ab objecte d’ estudiar la 
construcció d' un canal per regar tot lo plà de Barcelona. 
Nombrat Fra Canellas president per los seus companys, 
va volguer ser digne de V alta missió que se li havia con¬ 
fiat, sens tenir en compte sa gastada salut. Surt de la ca¬ 
pital lo dia 5 d' Agost en lo més fort de la calor, y sens 
descansar ni un moment en 26 dias opera las més delica- 
das operacions trigonométricas en un terreno de extensió 
16 lleguas, lo més escarpat y montanyós, sense deturarlo 
cap obstacle, calcula ab tal exactitut per los dos sistemas 
trigonométrichs y de nivell, que a pesar de tantas opera¬ 
cions sols se troba en lo resultat final una diferencia de 
tres peus, demostrant la possibilitat del projecte, que va 
quedar projecte al morir lo nostre Canellas. 

De retorn d' aqueixa espedició V última de la seva tra- 
vallosa vida, encara va donar un nou destell de llum aque¬ 
lla inteligencia privilegiada; ab T invenzió d’un instrument 
que anomenà Precisivo que dona molta més exactitut à 
las observacions geodésicas y astronómicas, instrument 
que construí V artista Gayetà Faralt, y que si en vritat 
no ’s pot comparar als moderns teodolitos y taquímetros, 
aixó no implica perque en aquell temps fos un descubri- 
ment de molt mérit, y un esglahó més d’ avens en la es¬ 
cala del progrés que ’ns ha portat à la altura en que ’ns 
trobem avuy. 

Atacat de la terrible malaltia de consunció, aquella vida 
tota se concentrà en lo cap, decayent cada dia d’ una ma¬ 
nera progressiva, y à pesar d’ haverlo trasladat al pinto- 
resch poblet d’ Alella per si ’ls ayres saludables del camp 
rebifarian uní poch aquella gloriosa llum que s’ apagava, 
entregà ab la més gran resignació cristiana la seva ànima 
à Deu lo dia 9 d’ Abril del any 1818 als 53 anys de la 
més profitosa existència. 

En los llibres parroquials del dit poble d’ Alella se tro¬ 
ba la seva partida de moh, que copiada textualment diu 
aixís: 





«Als nou d’ Abril del any nilil vuyt cents divuyt en esta 
Parròquia de Sant Feliu d' Alella, Bisbat de Barcelona y 
en casa Trinxet despres de haver rebut-los sagraments de 
Penitencia, Eücharistia, Extremaunció, morí de malaltia 
corporal lo—R. P. Lector Fra Agustí Ganellas religiós 
trinitari de edat cinquanta tres anys à poca diferencia. 
Al cadavre del qual se donà sepultura eclesiàstica corres¬ 
ponent dins la Iglesia de dita Parròquia dcvant lo altar 
de S. Antoni abat. Se li celebrà un ofici d’ enterro ab 
assistència de quatre sacerdots gratis—Bartomeu Ràfols, 
Rector.» 

Los seus deixebles de nàutica al saber tan trista pèr¬ 
dua, li feren celebrar un suntuós íuneral en la iglesia 
dels Trinitaris d’ aquesta ciutat, guarnint al mitj del tem¬ 
ple un gran túmol ab instruments y atributs de marina. 

Aixís acabà aquest gran geni català que avuy venerem 
colocant lo seu retrato entre los demés catalans ilustres 
que ’ns recorda 1 ’ Associació catalanista, posantlos com 
exemple perque ’ls aeguim en las sevas virtuts y particu¬ 
larment per lo seu amor per nostra aymada Catalunya. 

Sens cap duptc que un dels millors medis d’ estimular 
als homes, perque estiguin disposats al sacrifici per la 
patria, es recordar la vida dels que ’ns han adelantat, po¬ 
sant al devant de nostra vista las sevas bellas accions, los 
seus sufriments y las sevas glorias. Allavors es cuant per 
comparació coneixem la nostra petitesa, y ’ns entra lo 
llegítim sentiment del deber desitxant seguir vida tan 
honrosa. 

La missió del home sobre la terra no es mes que la de 
ser útil als seus semblants. Pobres desgraciats aquests 
mesquins d’ esperit que per desgracia avuy tan abundan 
que ’s creuhen complir la seva tasca, no fent mal à ningú, 
pero deixant de fer lo bé que podrían! 

Preném exemple del nostre Ganellas. Molt ben des¬ 
cansada podia haver passat tota la vida en sa càtedra escu¬ 
dat per la misió de pau del sacerdoci, pero va preferir 








totas las privacions que passà per defensar à la patria, 
que era defensar als,seus paysans, à la fainilia catalana. 

Pero també al morir debia estar satisfet d’ ell mateix, 
podia exclamar tranquil y ple de goig. «Deu meu, hè com¬ 
plert la tasca que ’m vau posar al neixer. 

Al acabar enviant lo més carinyós recort d’ admiració à 
Fra Agustí Canellas, com à pilot y com à entussista ca¬ 
talanista, desitjo que tots nosaltres lo prenguem per exem¬ 
ple y guia en nostra conducta per glòria de nostra molt 
aymada Catalunya. 


He dit. 

Museo Marítimo 

